cyanic-selkie/wikianc huggingface dataset:
TGK-1
Alkuvuodesta 2009 yhtiön pääomistajat ovat Gazprom-ryhmittymä (46,36 %), Fortum Power and Heat (Fortum Oyj:n tytäryhtiö, 25,69 %) ja Norilski nikel (5,6 %). Yhtiön osakkeet noteerataan MICEX A2-listalla ”TGKA”.
Fortum maksoi vuonna 2007 vähemmistöosakkuudestaan yhtiössä 240 miljoonaa euroa ja pyrki enemmistöosakkaaksikin. Julkisuudessa oli tuolloin tietoja, että Venäjän federaation hallitus vastusti Fortumin enemmistöosakkuutta strategisesti tärkeässä Luoteis-Venäjän energiayhtiössä. Osuuden osti Gazprom, ja Fortum suuntasi seuraavaksi omistusponnistuksensa siperialaiseen TGK-10:een.
Tuulomajoen vesistö
Voronjajoen vesistö
Socinolaisuus
thumb|right|200px|Faustus Socinus. Socinolaisuus oli Fausto Paolo Sozzinin (1539–1604) mukaan nimensä saanut unitarianistinen liike. Sozzini vaikutti muun muassa Transilvaniassa ja pakeni Puolaan, jossa vuonna 1605 kirjoitettiin socinolaisuuden ensimmäinen virallinen julistus, niin sanottu Rakowin katekismus. Liike tukahdutettiin Puolassa 1658, mutta se eli edelleen muun muassa Transilvaniassa ja Englannissa, jossa sitä kutsuttiin unitarianismiksi.
The Dandy Warhols
The Dandy Warhols on yhdysvaltalainen rock-yhtye. Yhtyeen perustivat vuonna 1994 Portlandissa laulaja-kitaristi Courtney Taylor-Taylor, kosketinsoittaja Zia McCabe, kitaristi Peter Holmström ja rumpali Eric Hedford. Yhtyeen nimi on sanaleikki Andy Warholin nimestä. Dandy Warholsin maailmanlaajuinen läpimurto tapahtui vuoden 1997 albumilla ...The Dandy Warhols Come Down, jonka ensimmäinen single ”Not If You Were the Last Junkie on Earth” sai osakseen runsaasti huomiota muun muassa Euroopassa ja Australiassa. Yhtyeen nykyinen kokoonpano muodostui vuonna 2000 rumpali Hedfordin tultua korvatuksi Brent DeBoerilla.
Ford 7810
Tekniikka
Traktorissa sylintereitä on kuusi. Siinä on 4x2 WD-alusta ja moottorina on Ford 6.6L. Polttoainetta mahtuu säiliöön noin 148 litraa.
Antiikin musiikki
thumb|200px|Kreikkalainen maljakko, joka esittää [[Odysseusta ja seireeniä. Seireeni soittaa kreikkalaista harppua.]] thumb|200px|[[Kitharaa soittava nainen. Boscorealeasta Publius Fannius Synistorin huvilan huone H:sta löydetty fresko n. vuodelta 40 – 30 eaa. Kithara ei ollut sukua kitaralle.]] Antiikin musiikki on antiikin Kreikassa ja Rooman valtakunnassa esitettyä musiikkia. Musiikilla oli kreikkalaisessa kulttuurissa keskeinen asema ja joitain katkelmia kreikkalaisesta musiikista nuottikirjoituksena on säilynyt nykyaikaan asti. Muita historiallisia lähteitä antiikin musiikkielämästä ovat lukuisat aiheesta säilyneet kirjoitukset ja muun muassa keramiikassa esiintyvät musiikkiesitysten kuvat. Sana musiikki tulee Zeuksen tyttäristä, muusista, jotka olivat taiteellisten ja älyllisten pyrkimysten suojelusjumaluuksia. Musiikilla oli keskeinen osa kreikkalaisessa koulutuksessa ja pojille opetettiin musiikkia kuudesta ikävuodesta eteenpäin.
Myös länsimaisen musiikinteorian ja musiikkiestetiikan perusta luotiin antiikin aikana. Musiikki yhdistettiin jo varhain maailmankaikkeuteen ja matematiikkaan. Siihen liitettiin myös erilaista lukuihin liittyvää mystiikkaa. Matematiikan ja musiikin kiinteä ja hyvin konkreettinen liitto ilmenee muun muassa kiinnostuksena, joka kohdistui viritysjärjestelmiin.
Holomuussi
Holomuussi tai holomoossi on varsinaissuomalainen perinneruoka, joka tarkoittaa keitettyä sianlihaa ja sen keitinliemessä kypsennettyä juuressosetta. Juureksina käytetään lanttua, perunaa ja porkkanaa, ja keitetty liha paloitellaan soseen joukkoon. Holomuussi on ollut kylmien vuodenaikojen yleinen ruoka Turun saaristossa. Se on sianpotkasta tehtynä Kemiön - ja palvikinkusta tehtynä Sauvon - pitäjäruoka.
Antiikin musiikki
Kreikkalaiset kehittivät musiikinteoriaa ja kreikkalaiset moodit tulivat myöhemmin keskiajan kirkkomusiikin perustaksi ja sitä kautta muodostavat nykyisen taidemusiikin perustan. Antiikin pääsävellajit olivat doorinen, fryyginen ja lyydinen. Doorinen oli vakavahko asteikko, lyydinen pehmeä ja nautinnollinen, fryyginen intohimoinen. Asteikot soitettiin ylhäältä alas. Antiikin Kreikassa musiikki liittyi keskeisesti teatterin syntyyn, sillä musiikki oli olennainen osa näytelmää.
Musiikilla oli suuri merkitys myös Egyptin kulttuureissa. Haudoista löytyneistä kuvista voi päätellä, että musiikilla oli oma jumalansa. Musiikilla oli oma tärkeä asema egyptiläisessä kulttuuri- ja seuraelämässä.
Pythagoraan musiikinteoria
Kreikkalaisen matemaatikon Pythagoraan kehittämä viritysjärjestelmä (noin 550 eaa.) loi pohjan myöhemmin syntyneille lukuisille erilaisille järjestelmille. Pythagoras havaitsi intervallien suhteisiin liittyvän pulman: kun perussävelestä edetään 12 puhdasta kvinttiä ylöspäin, tullaan säveleen, joka on hivenen perussävelen puhdasta oktaavikerrannaista korkeampi. Tätä eroa kutsutaan yhä nimellä Pythagoraan komma. Ero johtuu oktaavien ja kvinttien mittajärjestelmän erilaisuudesta. Oktaavit ovat värähdystaajuudeltaan kahden potensseja, kvintit kolmen monikertoja. Samasta sävelestä lähtevät oktaavi- ja kvinttisarjat eivät milloinkaan kohtaa.
Pythagoraan kommasta seuraa, että mikäli oktaavit halutaan pitää puhtaina ja samalla säilytetään mahdollisuus moduloida vapaasti sävellajista toiseen, yksikään toinen intervalli ei voi olla puhdas. Pythagoras kuitenkin perusti oman järjestelmänsä puhtaisiin kvintteihin. Järjestelmä toimi hyvin keskiaikaisessa yksiäänisessä laulussa, samoin kvintti- ja kvarttiharmonioihin pohjautuneessa varhaisessa moniäänisyydessä. Kun musiikissa myöhemmin siirryttiin terssiharmonioihin, pythagoralainen järjestelmä sai väistyä.
Aiheesta muualla
Música antiga
Crossroads
Crossroads voi tarkoittaa ainakin seuraavia:
Fortum Power and Heat
Fortum Power and Heat on Fortumin sähköä ja lämpöä tuottava tytäryhtiö. Sen toiminta vastaa paljolti samoja toimintoja kuin Imatran Voiman toiminnot ennen kuin se yhdistettiin Nesteeseen Fortumia muodostettaessa.
Fortum Power and Heat toimii Suomen lisäksi mm. Ruotsissa, Venäjällä, Baltiassa, Puolassa, Norjassa ja Britanniassa.
Fortumilla on toimintamaissaan 26 sähkön ja lämmön yhteistuotantolaitosta (CHP) ja satoja lämpölaitoksia. Vuonna 2012 yhtiö ilmoitti investoivansa 20 miljoonaa euroa uuteen bioöljyn tuotantolaitokseen Joensuussa. Laitos integroitiin Joensuun sähkön ja lämmön yhteistuotantolaitokseen, ja sen tuotantotoiminta käynnistyi marraskuussa 2013. Laitos on Fortumin mukaan ensimmäinen laatuaan maailmassa. Bioöljy korvaa fossiilisia polttoaineita lämmöntuotannossa ja vähentää siten hiilidioksidipäästöjä.
Volt Saksa
Volt Saksa (, tunnetaan enimmäkseen lyhennetyllä nimellä Volt) on sosiaaliliberaali, EU-myönteinen, eurofederalistinen poliittinen puolue Saksassa. Se on eurooppalaisella tasolla toimivan poliittisen liikkeen Volt Europan saksalainen haara.
Puolueen nimi on johdettu kansainvälisestä sähköyksiköstä voltti, jotta sillä olisi yhtenäinen, kaikkialla Euroopassa ymmärrettävä nimi, joka symboloi ”uutta energiaa” Euroopalle.
Historia
Italialainen Andrea Venzon, ranskalainen Colombe Cahen-Salvador ja saksalainen Damian Boeselager perustivat Volt Europan vuonna 2017 vastapainoksi Euroopassa nousevalle nationalismille ja oikeistopopulismille.
Puolue osallistui liittopäivävaaleihin ensimmäistä kertaa vuonna 2021, muttei saanut tarpeeksi ääniä.
Organisaatio
Koska laillisesti ei ole mahdollista perustaa paneurooppalaista puoluetta, emojärjestö Volt Europa A.I.S.B.L.:n perustamisen jälkeen oli perustettava kansallisia puolueita vaaleihin osallistumiseksi. 3. maaliskuuta 2018 Volt Saksa perustettiin puolueena Hampurissa. Volt Saksan ensimmäiset vaalit olivat vuoden 2019 europarlamenttivaalit, joissa se voitti yhden paikan, joka Damian Boeselagerilla on Euroopan parlamentissa. Kuntatasolla Volt Saksa on osa muun muassa Münchenin, Kölnin ja Frankfurt am Mainin kunnallishallituksia.
Ideologia ja näkemyksiä
Puolue on sosiaalisesti liberaali ja Eurooppa-myönteinen. Sen tärkeimmät aiheet ovat Euroopan unionin uudistus, ilmastokriisin torjunta, reilu ja kestävä talous sekä digitalisaatio. Voltilla on näyttöön perustuva tieteellinen lähestymistapa ja se on erityisen kiinnostunut parhaiden käytäntöjen esittelystä.
Vuoden 2021 liittopäivävaalien ohjelmansa mukaan puolue kannatta mm.:
Auto-onnettomuus
right|thumb|Seuraus liian suuresta tilannenopeudesta. Tämä betoniauto kaatui ja luisui omakotitalon etupihalle. Kukaan ei loukkaantunut, mutta merkittäviä aineellisia vahinkoja syntyi. Auto-onnettomuus eli kolari on törmäys, jossa osallisina on auto sekä mikä tahansa muu objekti; muut ajoneuvot, puhelinpylväät, rakennukset ja puut. Joskus auto-onnettomuudella viitataan myös onnettomuuteen, jossa auto osuu ihmiseen tai eläimeen. Auto-onnettomuuksien seurauksena noin 1,2 miljoonaa ihmistä kuolee ja noin 50 miljoonaa loukkaantuu joka vuosi maailmanlaajuisesti.
thumb|Seuraus sivutörmäyksestä. Liikenneonnettomuudet vaativat Kiinassa vuonna 2006 89 455 ihmishenkeä. Liikennekuolemien lukumäärä laski edellisestä vuodesta hieman yli 9 prosenttia, ja näin päästiin ensimmäisen kerran alle 90 000 sitten vuoden 2000. Kiinassa tapahtui vuonna 2006 yhteensä 378 781 liikenneonnettomuutta.
Nyrkkeily kesäolympialaisissa 1936
Berliinin 1936 kesäolympialaisten nyrkkeily järjestettiin Deutschlandhallessa, johon mahtui noin 20 000 katsojaa. Samassa hallissa käytiin kisojen painikilpailut.
Kilpailuihin osallistui kahdeksassa sarjassa yhteensä 183 nyrkkeilijää, jotka edustivat 32 maata. Kilpailuja käytiin kuuden päivän aikana, ja viimeistä päivää lukuun ottamatta oteltiin sekä päivällä että illalla kahdessa kehässä.
Puolivälierät
Willi Kaiser (Saksa) – Fidel Tricanico (Uruguay)
A. Cipriano Carlomagno (Argentiina) – W. Ivor Passmore (Etelä-Afrikka)
Louis Daniel Lauria (Yhdysvallat) – Edmund Sobkowiak (Puola)
Gavino Matta (Italia) – Raoul Degryse (Belgia)
Välierät
Willi Kaiser (Saksa) – A. Cipriano Carlomagno (Argentiina)
Gavino Matta (Italia) – Louis Daniel Lauria (Yhdysvallat)
Loppuottelu
Willi Kaiser (Saksa) - Gavino Matta (Italia)
Puolivälierät
Ulderico Sergo (Italia) – Joseph Cornelis (Belgia)
Stig Cederberg (Ruotsi) – Shunpei Hashioka (Japani)
Fidel Ortiz (Meksiko) – Irvine A. Hannan (Etelä-Afrikka)
Jack Wilson (Yhdysvallat) – Oscar Larrazabal (Filippiinit)
Välierät
Ulderico Sergo (Italia) – Stig Cederberg (Ruotsi)
Jack Wilson (Yhdysvallat) – Fidel Ortiz (Meksiko)
Loppuottelu
Ulderico Sergo (Italia) – Jack Wilson (Yhdysvallat)
Puolivälierät
Dezsö Frigyes (Unkari) – W. Marquart (Kanada)
Oscar Casanovas (Argentiina) – Alexander Polus (Puola)
Charles Catterall (Etelä-Afrikka) – Ernst T. Kara (Yhdysvallat)
Välierät
Oscar Casanovas (Argentiina) – Dezső Frigyes (Unkari)
Charles Catterall (Etelä-Afrikka) – Josef Miner (Saksa)
Loppuottelu
Oscar Casanovas (Argentiina) – Charles Catterall (Etelä-Afrikka)
Puolivälierät
Poul Kops (Tanska) – L. Julian Oliver (Argentiina)
Imre Harangi (Unkari) – Jose Padilla (Filippiinit)
Nikolai Stepulov (Viro) – Carlos Lillo (Chile)
Erik Ågren (Ruotsi) – Andrew Scrivani (Yhdysvallat)
Välierät
Imre Harangi (Unkari) – Poul Kops (Tanska)
Nikolai Stepulov (Viro) – Erik Ågren (Ruotsi)
Nicollette Sheridan
thumb|Nicollette Sheridan vuonna 2007. Nicollette Sheridan (s. 21. marraskuuta 1963 Worthing, West Sussex) on englantilainen näyttelijä. Hänet tunnetaan parhaiten Edie Brittin roolista televisiosarjassa Täydelliset naiset.
Nyrkkeily kesäolympialaisissa 1936
Loppuottelu
Imre Harangi (Unkari) – Nikolai Stepulov (Viro)
Nicollette Sheridan
Sheridan syntyi Worthingissä, West Sussexissa Englannissa brittiläiselle näyttelijättärelle, Sally Sheridanille. Hänen biologinen isänsä ei ole tiedossa. Sheridanin velipuoli, Nick Savalas, on myös näyttelijä. Sheridanilla on intialaisia sukujuuria.
Ennen Täydellisiä naisia Sheridan näytteli muun muassa saippuasarjassa Knots Landing vuosina 1986–1993 ja voitti roolistaan Soap Opera Digestin vuonna 1990. Samana vuonna People-lehti nimesi hänet 50 maailman kauneimman ihmisen joukkoon. Knots Landingin päätyttyä Sheridan näytteli muun muassa elokuvissa Spy Hard – lupa läikyttää (1996) ja Nuijaninja (1997). Lisäksi hän oli ehdolla Grace Adlerin rooliin televisiosarjaan Will & Grace, mutta menetti roolin Debra Messingille. Vuonna 2004 hänet nosti uudestaan pinnalle miestennielijä Edie Brittin rooli televisiosarjassa Täydelliset naiset, josta tuli maailmanlaajuisesti suosittu.
Nyrkkeily kesäolympialaisissa 1936
Välisarja (alle 66,68 kg)
200px|thumb|Kuva Berliinin kisojen loppuottelun päätyttyä Sten Suvion ja Michael Murachin välillä.
Puolivälierät
Michael Murach (Saksa) – H. Gerhard Dekkers (Alankomaat)
Roger Tritz (Ranska) – Simplicio Castro (Filippiinit)
Nicollette Sheridan
Sheridan oli naimisissa näyttelijä Harry Hamlinin kanssa vuosina 1991–1993. Hän avioitui toisen kerran Aaron Phypersin kanssa alkuvuodesta 2016, mutta haki eroa tästä jo puoli vuotta häiden jälkeen, heinäkuussa 2016.
Nyrkkeily kesäolympialaisissa 1936
Puolivälierät
Sten Suvio (Suomi) – Imre Mándi (Unkari)
Gerhard Petersen (Tanska) – Horacio Rodriuguez (Argentiina)
Välierät
Michael Murach (Saksa) – Roger Tritz (Ranska)
Sten Suvio (Suomi) – Gerhard Petersen (Tanska)
Loppuottelu
Sten Suvio (Suomi) – Michael Murach (Saksa)
Puolivälierät
Raul Vicente Villareal (Argentiina) – Cornelis Dekkers (Alankomaat)
Jean Despeaux (Ranska) – Josef Hrubeš (Tšekkoslovakia)
Henry Tiller (Norja) – Adolf Baumgarten (Saksa)
Välierät
Jean Despeaux (Ranska) – Raul Vicente Villareal (Argentiina)
Henry Tiller (Norja) – Henrik Chmilewski (Puola)
Puolivälierät
Richard Vogt (Saksa) – Hannes Koivunen (Suomi)
Roger Michelot (Ranska) – Börge Holm (Tanska)
S. Robert Leibbrandt (Etelä-Afrikka) – Frantisek Havelka (Tšekkoslovakia)
Välierät
Richard Vogt (Saksa) – Francisco Risiglione (Argentiina)
Roger Michelot (Ranska) – S. Robert Leibbrandt (Etelä-Afrikka)
Loppuottelu
Roger Michelot (Ranska) – Richard Vogt (Saksa)
Raskas sarja (yli 79,38 kg)
200px|thumb|Kuva Berliinin kisojen loppuottelusta Guillermo Lovell vastaan Herbert Runge. Runge kuvassa oikealla.
Puolivälierät
José Guillermo Lovell (Argentiina) – Jose Feans (Uruguay)
Erling Nilsen (Norja) – Ernest Toussaint (Luxemburg)
Herbert Runge (Saksa) – V. Anthony Stuart (Iso-Britannia)
Välierät
José Guillermo Lovell (Argentiina) – Erling Nilsen (Norja)
Herbert Runge (Saksa) – Ferenc Nagy (Unkari)
Loppuottelu
Herbert Runge (Saksa) – José Guillermo Lovell (Argentiina)
INDX
INDX oli suomalainen poikabändi ja television Popstars-laulukilpailun suomalaisversion toisen tuotantokauden voittaja. Sunnuntaina 21. marraskuuta 2004 pidetyssä finaalissa Indx sai yli 55 000 ääntä eli 55 % kaikista annetuista äänistä. Äänestyksessä vastassa oli tyttöyhtye Jane. Voittona Indx sai julkaista albuminsa jo viikon kuluttua levy-yhtiö EMI:n kanssa.
Indx esitti finaalissa Jee jee jee -levyltään kappaleita kuten muun muassa nimikappaleen "Jee jee jee", seuraavan singlen "Kaadutaan" ja "Auringon ympäri". Indx:in ensimmäinen keikka oli heti finaalin jälkeen.
Indx:n ensimmäinen single "Jee jee jee" jaettiin radioihin marraskuun lopussa 2004. Kauppoihin kyseinen single ei kuitenkaan tullut. Esikoisalbumi Jee Jee Jee ilmestyi 26. marraskuuta 2004 ja myi platinaa (yhteensä 34 003 kappaletta ) jo ennen julkaisuaan, vaikka varsinaiset myyntiluvut eivät olisi oikeuttaneet edes kultalevyyn. Jälleenmyyjät olivat kuitenkin odottaneet levylle suurta suosiota ja olivat siksi tilanneet niitä kauppoihin platinalevyyn oikeuttavan määrän. Koska levyä ei kuitenkaan ostettu tarpeeksi, eräät levykaupat yrittivät myydä albumia pois hyllyistään poikkeuksellisen edullisella hinnalla. "Kaadutaan" -singleä jaettiin tammikuussa 2005 ainoastaan radiopromona. Indx aloitti Janen kanssa kiertueen, joka päättyi 13. toukokuuta 2005.
Yhtye hajosi elokuussa 2005. Yhtyeen kotisivujen päivitys oli loppunut jo useita kuukausia aiemmin. Sittemmin ainakin Jackson Shuudifonya suunnitteli soolouraa ilman mainittavaa menestystä.
Iranin–Irakin maanjäristys 2017
Iranin–Irakin maanjäristys 2017 tapahtui Iranin ja Irakin rajalla 12. marraskuuta 2017 kello 21.48 Iranin aikaa (UTC+3.30). Sen voimakkuus oli momenttimagnitudiasteikolla 7,3. Järistyksen episentrumi sijaitsi 30 kilometriä etelään Irakin Kurdistanin Halabjasta.
Maanjäristys tunnettiin Israelissa ja Yhdistyneissä arabiemiirikunnissa asti. Järistyksessä kuoli ainakin 630 ihmistä ja haavoittui yli 8 100, joista useimmat Irakin Halabjan kurdimaakunnassa ja Iranin Kermānšāhin kurdiprovinssissa. Kyseessä oli vuoden 2017 tuhoisin maanjäristys.
Mifu
Mifu on Valion valmistama, suomalaisesta maidosta valmistettu proteiinipitoinen ruokarae tai suikale. Mifua markkinoidaan lihan korvikkeeksi laktovegetaariseen ruokavalioon. Tuote on laktoositon, gluteeniton, kananmunaton ja soijaton. Mifu on kypsä, mutta sen voi myös paistaa. Tuotteita on saatavilla niin maustamattomina kuin maustettuina.
Kilpailevia tuotteita
2010-luvulla on Suomessa tuotu markkinoille myös jauhelihaa korvaamaan tarkoitettuja kasvi- ja hyönteisproteiinituotteita, kuten Gold&Green Foodsin Nyhtökaura, Verso Foodin Härkis, Raision Elovena Muru kaurajauhis ja Entomophagy Solutions Oy:n Sirkkis.
Väinö Vaara
Väinö Vaara, vuoteen 1897 Grönvall (26. huhtikuuta 1874 Jämsä – 8. tammikuuta 1957 Jyväskylä ) oli  opettaja ja paikallishistorioitsija, joka julkaisi tieto- ja oppikirjoja ja toimi myös sähköyhtiön johtajana.
Henkilöhistoria
Vaaran vanhemmat olivat räätälimestari Aadolf Fredrik Grönvall ja Ruusa Erika Videnius ja puoliso vuodesta 1899 Olga Mattila. Vaara valmistui kansakoulunopettajaksi 1897 ja toimi valmistuttuaan opettajana Valkealan Selänpäässä 1897–1936. Hän oli myös Selänpään Sähkö -osakeyhtiön perustaja ja toimitusjohtaja 1914–1936. Vaaralla oli useita luottamustoimia, mukaan lukien Valkealan kunnanvaltuuston jäsenyys 1919–1924, Selänpään osuuskassan perustaminen ja hallituksen puheenjohtajuus sekä Valkealan maamiesseuran, Kouvolan ympäristön osuusliikkeen, Valkealan säästöpankin ja useiden opettajayhdistysten johtoelinten jäsenyydet.
Cecília Meireles
Cecília Meireles (1901 Rio de Janeiro, Brasilia – 1964 Rio de Janeiro, Brasilia) oli brasilialainen runoilija, toimittaja ja opettaja.
Meireles oli Brasilian merkittävimpiä naisrunoilijoita. Hän kirjoitti myös lastenkirjoja. Esikoisrunokokoelma Espectros ilmestyi 1919, mutta varsinainen maine syntyi kirjallisuuslehti Festassa julkaistujen runojen ansiosta. Hän sai tuotantoonsa vaikutteita kansanperinteestä ja Portugalin suurvalta-ajan runoudesta sekä myöhemmin symbolismista.
55 eaa.
Kuolleita
Tigranes Suuri
Anders Johan Jansson
Anders Johan Jansson (1821 – 13. joulukuuta 1897 Kemiö ) oli suomalainen merikapteeni, ratsutilallinen ja valtiopäivämies.
Jansson oli talonpoikaissäädyssä Piikkiön ja Halikon alisen tuomiokunnan edustaja valtiopäivillä 1872. Valtiopäivillä hän oli jäsen merilakivaliokunnassa.
Subordinationismi
Subordinationismi on kristinuskon (harhaoppinen) käsitys, että Poika ja Henki ovat arvossa Isän alapuolella. Joskus termiä käytetään myös perinteisestä kolminaisuusopista, jossa Isän katsotaan olevan Kolminaisuuden lähde, minkä vuoksi Poika ja Pyhä Henki näyttävät olevan Isän "alla".
Chiloane
Chiloane on saari Mosambikissa, Sofalan provinssissa. Saarella on noin 3 000 asukasta.
57 eaa.
Tapahtumia
]]
Puu-Vallila
pienoiskuva|Vallilantie Puu-Vallila on Helsingin Vallilan kaupunginosassa oleva pientaloalue, joka on rakennettu 1910-luvulla. Se oli pitkään purku-uhan alaisena, mutta kunnostettiin 1980-luvulla. Alue on suojeltu kulttuurihistoriallisesti ja kaupunkikuvallisesti arvokkaiden asuinrakennusten korttelialueena.
Yleistä
Puu-Vallilaa alettiin suunnitella 1900-luvun alussa, jolloin alueella oli vain kymmenkunta rakennettua tonttia. Myöhemmin lähistölle alkoi syntyä teollisuutta, muun muassa VR:n konepaja, ja sinne muutti työväkeä. Alueelle rakennettiin kaksikerroksisia puutaloja, joiden asunnot tyypillisesti koostuivat tilavasta huoneesta sekä keittiöstä. 1920-luvulla 70 % asukkaista oli vähävaraisia työläisiä.
1930-luvulla laman aikaan monia perheitä kohtasi työttömyys. Tällöin viljeltiin itse perunoita Vallilan ja Kumpulan perunapalstoilla. Kieltolain aikana vallitsi vilkas trokausbisnes.
1940-luvulla asukkaat äänestivät vasemmistopuolueita 80 %:sesti. Vuoden 2019 eduskuntavaaleissa Vihreät saivat 36 % äänistä ja Vasemmistoliitto 23 %.
Puu-Vallila uhattuna
Puu-Vallila on ollut kahteen kertaan uhattuna. Helsingin suurpommituksissa helmikuussa 1944 alueelta tuhoutui yli kaksikymmentä taloa kortteleissa, joita rajaavat Inarintie ja Mäkelänkatu. Toisen kerran alue oli uhattuna 1960- ja 1970-luvuilla, kertoo Kari Varvikko vuonna 2019 ilmestyneessä kirjassaan Puutalojen Vallila. Tuohon aikaan virkamiehet halusivat purkaa alueen puutalot ja rakentaa tilalle kerrostaloja. Alueen maa oli kaupungin omistuksessa ja sen arvo oli kohonnut, mistä syystä kaupunki kaavoitti alueen uudelleen ja suunnitteli uusia kerrostaloja. Seurasi asukkaiden kapina.
Virkamiehet perustelivat uutta kaavaa väitteillä, jotka eivät olleet totuudenmukaisia. Kaupunginjohtaja Aatto Väyrynen väitti, että alueen talot eivät olleet tunnettujen arkkitehtien suunnittelemia eivätkä niin ollen arvokkaita. Asukkaille myös väitettiin, että talojen piirrustukset eivät olisi säilyneet. Asukastoimikunta onnistui kuitenkin löytämään piirrustukset, joista kävi ilmi, että talot suunnitelleet arkkitehdit olivat sittenkin olleet tunnettuja nimiä.
Toinen valheellinen väite oli se, ettei alueelle muka olisi voinut johtaa kaukolämpöä. Kävi kuitenkin ilmi, että oli jo olemassa kaukolämpöputki, joka kulki alueen läpi Suvannontien alla.
Asukkaat voittivat kamppailun, ja alueen talot perusparannettiin vuosina 1980–1983. Vuonna 1990 Europa Nostra -järjestö myönsi Helsingin kaupungille kunniamaininnan Puu-Vallilan säilyttämisestä ja kunnostamisesta.
Populaarikulttuurissa
Risto Jarvan menestyselokuva Mies, joka ei osannut sanoa ei kuvattiin lähes kokonaisuudessaan Puu-Vallilassa kesällä 1975. Elokuvan lähiö nimeltä Kivimäki on purku-uhan alla, ja tilalle aiotaan rakentaa betoninen kerrostaloalue. Elokuvan juoni siis liittyi läheisellä tavalla tuon ajan todellisuuteen Vallilassa.
Galátsi
Galátsi on Kreikan kaupunki ja samanniminen kunta (Δήμος Γαλατσίου, Dímos Galatsíou), joka sijaitsee Keski-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnan pinta-ala on 4,026 neliökilometriä ja väkiluku 59 345 (vuonna 2011).
Galátsi sijaitsee noin viisi kilometriä Ateenan keskustasta pohjoiskoilliseen.
Luettelo maista metsäosuuden mukaan
Tämä on luettelo maista metsäosuuden mukaan vuonna 2010.
Suuria maita, joissa on vähiten metsää, ovat Lähi-idän ja Pohjois-Afrikan aavikkovaltaiset valtiot. Esimerkiksi Omanissa, Qatarissa ja San Marinossa ei ole metsiä lainkaan, Egyptissä ja Libyassa kummassakin metsäpinta-alan osuus on 0,1 prosenttia koko maan alueesta.
Mercedes-Benz C112
pienoiskuva|oikea|[[Mondial_de_l'Automobile_2010]]Mercedes-Benz C112 oli vuoden 1991 Frankfurtin IAA-messuilla esitetty kokeellinen Mercedes-Benz -urheiluauto. Sensaatiomaisen C111 -edeltäjänsä tavoin C112 aiheutti valmistajalleen ostotarjousten tulvan: 700 tilausta, osin ryyditetty avoimeksi jätetyllä sekillä, eivät saaneet yhtiötä hellittämään, vaan C112-koeauto jäi yksittäiskappaleeksi ja on nyt osa Mercedes-Benz-museon laajaa ajoneuvokokoelmaa.
Muu tekniikka
Koeauto C112:n moottorina oli 6,0-litrainen 12-sylinterinen M120-moottori mitä tuolloin käytettiin myös SL 600 (R129) -mallissa, ja minkä teho oli tässä viritysasteessa 408 hevosvoimaa (DIN) l. 300 kW, vääntö 580 Nm. Vaihteisto oli käsivalintainen, 6+R -vaihteilla, ja voimanlähde salli C112:n saavuttaa 310 km/t huippunopeuden, kun taas kiihdytys 0-100 km/t vei 5 sekuntia. ABC-alustan ohella C112 oli varustettu myös S-sarjan kaltaisella, riittämättömästä etäisyydestä edellä ajavaan varoittavalla Distronic-tutkalla, ja sen aerodynamiikkaan vaikuttavat varusteet säätyivät eri tilanteiden mukaan: etuspoileri/splitteri ja takaspoileri säätyivät, ja jäljempi kääntyi myöhemmän Mercedes-Benz SLR McLarenin takaspoilerin tavoin pystyyn eli pyöräjarruja vauhdin hillitsemisessä avustavaksi ilmajarruksi. C112:n korissa voi nähdä samankaltaisia detaljeja kuin edeltävänä vuonna 1990 Groupe C-mestaruuden saavuttaneessa Sauber-Mercedes C11-kilpurissa, mikä vaikutti koeauton kehitykseen (galleriakuva), ja C11-yhteys paljastuu alustassa samanlaisena ohjaamoalueen alumiini-monokokkina, mikä tarjosi huippuluokan törmäyssuojaa. C112:n pohjan aerodynamiikassa sekä auton yleisrakenteen ratkaisuissa on myös samankaltaisuuksia C11-kilpurin kanssa.
Älvdalenin kunta
Älvdalenin kunta (, älvdalskaksi Övdaln, ) on Taalainmaan läänissä sijaitseva Ruotsin kunta. Maakuntajaossa se kuuluu Taalainmaahan. Kunnan keskustaajama on Älvdalen.
Kunnan maapinta-ala on 6 871,91 neliökilometriä (1.1.2016) ja asukasluku 7 042 henkeä (31.12.2021).
Alueella asuu älvdalenin kieltä puhuvia. Kunta on myös yksi niistä kunnista, joissa on oikeus asioida viranomaisten kanssa saamen kielellä.
Kunnassa sijaitsevat Fulufjälletin ja Töfsingdalenin kansallispuistot.
Vuonna 2007 kunnassa oli 7,63 km² peltoa, joten saman ajankohdan maapinta-alaan vertaamalla saadaan peltojen osuudeksi 0,1 prosenttia kunnan maapinta-alasta.
Kuntajaon kehitys
Vuoden 1952 kuntauudistus ei aiheuttanut muutoksia alueella. Vuoden 1971 kuntauudistuksessa Älvdalenin, Särnan ja Idren maalaiskunnat yhdistettiin nykyiseksi Älvdalenin kunnaksi.
Vaakuna
Nykyinen vaakuna on entisen Älvdalenin maalaiskunnan vaakuna. Myös Idren ja Särnan maalaiskunnalla oli oma vaakuna.
Väestönkehitys
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 36 Suomessa syntynyttä, mikä vastasi 0,5 prosenttia kunnan väestöstä.
Vielä vanhempien vuoden 1984 lopun tietojen mukaan 2,8 prosenttia kunnan asukkaista oli ulkomailla syntyneitä. Tuolloin kunnassa asui 55 Suomessa syntynyttä, mikä vastasi 0,7 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 166 370 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 96 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
Älvdalenin kieli
Kunnan alueella puhutaan harvinaista älvdalenin kieltä, älvdalskaa. Kieli muistuttaa fääriä ja islantia eikä ruotsin osaaja ymmärrä sitä. Kieli on säilynyt osaksi siitä syystä, että alue on ollut eristyksissä vaikeiden kulkuyhteyksien päässä. Nykyään kielen puhujia on noin 2 500.
Tutkijat ovat löytäneet Älvdalenissa myös merkkejä riimukirjaimien käytöstä aina 1900-luvun alkuun saakka. Muualta Skandinaviasta riimujen käyttö on kadonnut paljon aikaisemmin.
Elinkeinot
Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
Taajamat
Kunnassa on 8 taajamaa, joiden osuus kunnan väestöstä vuoden 2010 lopussa oli 69,8 prosenttia. Taajamien ulkopuolella asui tuolloin 2 175 asukasta. Seuraavassa on lueteltu kunnan alueella sijaitsevat taajamat väkilukuineen:
Kunnan keskustaajama on lihavoitu.
Entiset taajamat
Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:
Pientaajamat
Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Entiset pientaajamat
Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:
Kunnanvaltuusto
Ruotsissa valitaan joka neljäs vuosi edustajat valtiopäiville, aluevaltuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Älvdalenin kunnanvaltuustossa vuodesta 1973 lähtien.
Piirit
thumb|right|250px|Kartta Älvdalenin kunnan piireistä.
Vuodesta 2016 alkaen kunta on jaettu seuraaviin piireihin:
Seurakunnat
Vuoden 2012 aluejaon mukaan kunnassa on seuraavat Ruotsin kirkon seurakunnat:
Historialliset seurakunnat
Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri", joka ei ole muodostanut omaa seurakuntaa, vaikka ne seurakuntiin rinnastetaankin.
Ukrainalaisten nationalistien järjestö
thumb|upright|Ukrainalaisten nationalistien järjestön tunnusvaakuna. Ukrainalaisten nationalistien järjestö (, OUN) oli vuonna 1929 perustettu Ukrainan itsenäisyyttä ja yhtenäisyyttä ajanut äärikansallismielinen maanalainen taistelujärjestö, joka toimi aktiivisesti varsinkin Puolaan kuuluneessa Länsi-Ukrainassa, Galitsian ja Volynian alueella. Toisen maailmansodan aikana OUN jakautui kahteen siipeen, joista Andri Melnykin johtama OUN-M oli maltillisempi ja koostui enemmän vanhoista jäsenistä, kun taas Stepan Banderan johtama OUN-B oli radikaalimpi ja nuorten suosiossa. Molemmat siivet tekivät yhteistyötä Saksan kanssa, mutta OUN myös laajensi sotavuosina toimintansa vastarintaliikkeeksi perustettuun Ukrainan kansannousuarmeijaan (UPA), joka taisteli ajoittain sekä Saksaa että Neuvostoliittoa vastaan.
Kuolematon
Kuolematon on helmikuussa 2005 ilmestynyt Yön kuudestoista studioalbumi. Se julkaistiin Levillä, jonne tilaisuutta varten lennätettiin toimittajia, musiikkialan vaikuttajia sekä levykauppojen edustajia. Albumi myi kahdessa päivässä platinaa ja nousi suoraan Suomen virallisen listan ykköseksi. Huolimatta levyn myyntimenestyksestä, monet kriitikot moittivat sitä. Yleisimmin kritisoitiin Yön musiikillista linjaa, joka useiden kriitikoiden mielestä oli jo edellisestä Rakkaus on lumivalkoinen -levystä alkanut muuttumaan yhtyeen alkuperäisestä suomirockista liian iskelmälliseksi. Emma-gaalassa levy oli kuitenkin ehdolla vuoden albumiksi.
Ukrainalaisten nationalistien järjestö
Järjestö julkaisi Ukrajinskyi visnyk -lehteä.
Kuolematon
Albumilta julkaistiin neljä singleä; jo heinäkuussa 2004 ilmestynyt Rakkauden vahvistama, Olli Lindholmin ja Annika Eklundin duetto Pettävällä jäällä, MTV3:n Levyraadissakin mukana ollut Yksi askel liikaa sekä Tie sydämeeni. Muista kappaleista suosituksi nousi muun muassa Jussi Hakulisen kirjoittama Viimeinen ilta, joka kertoo ensimmäisestä maailmansodasta ja oli alkuperäiseltä nimetään 1914.
Ukrainalaisten nationalistien järjestö
Perustaminen ja ideologia
Ukrainalaisten nationalistien järjestön edeltäjä oli Ukrainan sotilasjärjestö (UVO), jonka perustivat vuonna 1920 lyhytikäisen Länsi-Ukrainan kansantasavallan armeijan veteraanit. Puola oli valloittanut Länsi-Ukrainan vuonna 1919, ja ulkovallat tunnustivat sen osaksi Puolaa vuonna 1923. Muut osat Ukrainasta muodostivat Neuvostoliittoon liitetyn Ukrainan neuvostotasavallan, jossa nationalistit eivät voineet turvallisesti toimia. OUN syntyi, kun UVO ja kolme opiskelijajärjestöä yhdistyivät. Perustava kokous pidettiin Wienissä Itävallassa tammi–helmikuun vaihteessa 1929.
Kuolematon
Levystä julkaistiin LP-versio vuonna 2016.
Ukrainalaisten nationalistien järjestö
Perustaminen ja ideologia
Järjestön perustajien mielestä vuonna 1918 lyhytaikaisesti toteutunut Ukrainan itsenäisyys oli menetetty, koska Ukrainan kansantasavalta oli ollut liian liberaali ja vasemmistolainen, epäpätevästi johdettu ja heikko. He vaativat nyt ankaraa kuria, yksilöiden täydellistä alistamista kansakunnalle ja diktatorista päätöksentekoa demokratian sijasta. OUN:n tärkein ideologi oli Lvivissä vaikuttanut poliittinen kirjailija Dmytro Dontsov, joka ei tosin itse liittynyt järjestöön. Hänen ajattelussaan oli yhtymäkohtia italialaiseen fasismiin ja saksalaiseen kansallissosialismiin. Dontsov otti vaikutteita muun muassa Friedrich Nietzschen, Georges Sorelin ja Charles Maurrasin ajattelusta. OUN halusi vaalia ukrainalaisten rodullista ”puhtautta”, ja se vastusti ukrainalaisten avioliittoja puolalaisten, venäläisten tai juutalaisten kanssa.
Kuolematon
Listamenestys ja myyntiluvut
Kuolematon nousi listaykköseksi heti julkaisuviikollaan. Yhteensä albumi pysyi Suomen virallisella listalla 27 viikon ajan ja sitä myytiin yli 65 000 kappaletta eli tuplaplatinaan oikeuttava määrä.
Ukrainalaisten nationalistien järjestö
Toiminta ennen toista maailmansotaa
thumb|pysty=0.65|OUN:n ensimmäinen johtaja [[Jevhen Konovalets.]] OUN, kuten myös sen edeltäjä UVO, tunnettiin väkivaltaisista ja terroristisista toimintatavoistaan. OUN alkoi heinäkuussa 1930 tehdä Galitsiassa ja Volyniassa sabotaasi-iskuja, ryöstöjä ja salamurhia, joihin Puolan hallitus vastasi lähettämällä armeijan miehittämään ukrainalaisalueiden maaseutua. Iskut kohdistuivat viranomaisiin ja puolalaisiin maanomistajiin sekä näiden omaisuuteen. Salamurhien kohteiksi päätyi puolalaisten ohella monia ”pettureiksi” julistettuja maltillisia ukrainalaisia. Noin 60 uhrista tunnetuimmat olivat vuonna 1931 murhattu sovitteleva puolalainen poliitikko Tadeusz Hołówko ja vuonna 1934 murhattu Puolan sisäministeri Bronisław Pieracki. Neuvosto-Ukrainan nälänhädästä kantautuneiden tietojen jälkeen OUN suoritti myös neuvostoliittolaisten diplomaattien kostomurhia. Enemmistö Puolan ukrainalaisista kannatti maltillisempia puolueita, jotka vastustivat OUN:n toimintaa, mutta sille muodostui myös huomattava oma kannatus varsinkin nuorison keskuudessa. Koska järjestön tavoitteena oli koko Puolan valtion romahduttaminen, se ryhtyi yhteistyöhön Saksan tiedustelun kanssa.
Kuolematon
Platinapainos
28. syyskuuta 2005 levystä julkaistiin platinapainos, joka sisälsi neljä kesällä 2005 äänitettyä bonuskappaletta. Niistä Ducadam on Jussi Hakulisen omalla sanoituksella tehty versio chileläisen Quilapayúnin vallankumouslaulusta El pueblo unido jamás será vencido ja Lentoon-kappaleen puolestaan esitti alun perin englantilainen The Motors nimellä Airport. Kappaleen suomennoksen teki Hector jo 1970-luvulla.
Ukrainalaisten nationalistien järjestö
Toiminta ennen toista maailmansotaa
Puolan viranomaiset onnistuivat vangitsemaan pääosan OUN:n paikallisista johtajista 1930-luvun aikana. OUN:n ensimmäinen johtaja oli maanpaossa elänyt Jevhen Konovalets, jonka neuvostoagentti murhasi vuonna 1938 Hollannissa. Konovaletsin kuoltua järjestö jakautui kahtia. Kun Konovaletsin seuraajaksi valitulle konservatiiviselle upseerille Andri Melnykille vuonna 1939 annettiin mahtipontinen arvonimi vožd, ’johtaja’, joukko OUN:n nuorempia kannattajia ryhmittyi Stepan Banderan ympärille, jonka saksalaiset vapauttivat puolalaisesta vankilasta syksyllä 1939. Bandera perusti helmikuussa 1940 kilpailevan järjestöjohdon. Melnykin siipi tunnettiin tästä alkaen nimellä OUN-M ja Banderan siipi nimellä OUN-B. Banderalaiset olivat kiinnostuneempia Dontsovin ajattelun ja fasismin mystisistä piirteistä, kuten tahdonvoiman korostamisesta.
Kuolematon
Kiertue
Yö juhlisti uuden albumin julkaisua 28 konserttisalia käsittävällä konserttikiertueella Kuolematon 2005. Se alkoi 22. syyskuuta 2005 Iisalmesta ja päättyi 3. joulukuuta Poriin. Kiertueella olivat mukana myös Jari Latomaa ja Jussi Hakulinen sekä joissakin konserteissa esiintyneet Juha Tapio ja Annika Eklund. Torstaina 10. marraskuuta Jussi Hakulinen sai epileptisen kohtauksen seurauksena selkärankamurtuman. Hän joutui jäämään pois seitsemästä viimeisestä konsertista ja valtuutti Eklundin laulamaan Joutsenlaulun.
Ukrainalaisten nationalistien järjestö
Toiminta toisen maailmansodan aikana
thumb|pysty=0.65|OUN-B:n johtaja [[Stepan Bandera.]] Saksan valloitettua Puolan syksyllä 1939 OUN sai toimia avoimesti ja OUN-M:n edustajat osallistuivat ukrainalaisalueiden saksalaismieliseen paikallishallintoon.
Saksan hyökättyä Neuvostoliittoon kesällä 1941 myös OUN-B sitoutui läheiseen yhteistyöhön Saksan kanssa, sillä Saksan uskottiin vapauttavan ukrainalaiset neuvostosorrosta. OUN-B:n johto julisti 30. kesäkuuta 1941 Lvivissä Ukrainan itsenäisyyden palautetuksi ja muodostaneensa Jaroslav Stetskon johtaman Ukrainan hallituksen. Saksa ei hyväksynyt Ukrainan itsenäisyyttä ja vangitsi nopeasti pääosan järjestön molempien siipien johdosta. Melnyk ja Bandera viettivät suurimman osan sota-ajasta keskitysleireillä Saksassa, mutta paikallistasolla OUN:n kumpikin siipi jatkoi yhteistyötä saksalaisen miehityshallinnon kanssa. OUN:n jäsenet myös avustivat saksalaisia Einsatzgruppen-ryhmiä juutalaisten joukkomurhassa. OUN-B:n jäsenet osallistuivat saksalaisten Lvivin juutalaisiin kohdistamiin pogromeihin. OUN-B:n johtajista muun muassa Stetsko kannatti Ukrainan juutalaisten tuhoamista.
OUN-B siirsi vuosina 1942–1943 pääosan toiminnastaan perustamaansa Ukrainan kansannousuarmeijaan (UPA), jonka tarkoituksena oli taistella sekä Saksaa että Neuvostoliittoa vastaan ja hankkiutua eroon alueen puolalaisista. UPA suoritti Volyniassa ja Itä-Galitsiassa vuosina 1943–1944 puolalaisten joukkomurhia. Niissä surmattiin vuoteen 1945 mennessä eri arvioiden mukaan 90 000 – 200 000 puolalaissiviiliä, joista muutamia tuhansia Puolan nykyisten rajojen sisällä. Lisäksi lähes puoli miljoonaa puolalaista pakotettiin muuttamaan alueelta pois. Etnisen puhdistuksen tarkoituksena oli estää Länsi-Ukrainan palautuminen Puolalle sodan jälkeen poistamalla ”miehittäjäkansa” eli puolalaiset sieltä pysyvästi. Elokuusta 1943 lähtien UPA taisteli ajoittain Saksaa vastaan. Neuvostojoukkojen otettua Ukrainan haltuunsa vuonna 1944 alkoi taistelu Neuvostoliittoa vastaan.
OUN-M:n aloitteesta Saksa perusti vuonna 1943 ukrainalaisia vapaaehtoisia varten SS-divisioona Galitsian, joka soti Saksan armeijassa pelkästään Neuvostoliittoa vastaan. Myös OUN-B ryhtyi tukemaan divisioonaa, joka sodan lopussa otti nimen Ukrainan kansallinen armeija.
Sodan jälkeen
UPA:n jäänteet jatkoivat pienimuotoista sissisotaa Ukrainan syrjäseuduilla 1950-luvun puolelle saakka. Esimerkiksi Donetskin alueen viimeinen tunnettu OUN:n jäsen pidätettiin vuonna 1958.
OUN:n toiminta Ukrainassa luhistui toisen maailmansodan jälkeen, mutta järjestön veteraanit dominoivat ukrainalaisten emigranttien yhteisöä lännessä, erityisesti Kanadassa, johon pakeni paljon ukrainalaisia. Molemmat siivet jatkoivat erillistä toimintaa ja keskinäistä kilpailua. Vuonna 1949 Mykola Lebedin ympärille muodostui kolmas siipi, OUN-Z, joka julisti hyväksyvänsä demokratian periaatteet. Yhdysvaltain tiedustelupalvelu CIA rahoitti salaa Lebedin toimintaa, kun taas OUN-B sai tukea Francon Espanjalta, Taiwanilta ja muilta maanpaossa toimineilta eurooppalaisilta äärioikeistoryhmiltä sekä entisiltä natseilta. Bandera joutui vuonna 1959 salamurhan uhriksi maanpaossa.
Ukrainan itsenäistyttyä uudelleen vuonna 1991 maahan syntyi kaksi kilpailevaa ryhmää, jotka pyrkivät jatkamaan OUN:n toimintaa: Ukrainalaisten nationalistien kongressi (KUN) sekä OUN-B, joka oli nyt alkuperäisten jäsenten Saksassa ja Australiassa asuneiden jälkeläisten käsissä. Myös myöhemmin perustetut Svoboda-puolue ja Tryzub imeni Bandery -niminen ryhmä ovat esiintyneet OUN:n ”perillisinä” nyky-Ukrainassa. OUN-B:n ja UPA:n sota-ajan vastarintatoiminta on ollut Ukrainassa virallisten kunnianosoitusten kohteena erityisesti Viktor Juštšenkon presidenttikaudesta (2005–2010) alkaen.
Igora Drive
Igora Drive on moottorirata  Raudun eli Sosnovon kunnassa Käkisalmen piirissä Venäjällä. Rata sijaitsee Karjalankannaksella 54 kilometriä Pietarista pohjoiseen.
Igora Drive -rata on rakennettu vuosina 2017-2018. Kansainvälinen autoliitto FIA myönsi Igora Drive -radalle ykköstason lisenssin vuonna 2020. Radalla oli määrä ajaa ensimmäinen Formula 1 -osakilpailu vuonna 2023. Venäjän hyökättyä Ukrainaan helmikuussa 2022 Formula 1 päätti irtisanoa sopimuksensa Venäjän kanssa.
John Stenberg (yritys)
Oy John Stenberg Ab (nimi vuoteen 1937 John Stenbergs Maskinfabriks Aktiebolag) oli Helsingin Hakaniemessä toiminut vuonna 1882 perustettu konepajayritys, joka fuusioitiin Wärtsilään vuonna 1980.
Yrityksen perustaja John Didrik Stenberg (1841–1886) opiskeli Saksassa konetekniikkaa Hannoverin ja Karlsruhen teknillisissä korkeakouluissa. Palattuaan Suomeen vuonna 1861 hänestä tuli isänsä Johan Daniel Stenbergin hankkiman Hakaniemen konepajan (Ab J. D. Stenberg & Söner) teknillinen johtaja. Konepaja valmisti höyrykoneita ja -kattiloita, kehäsahakoneistoja ja erilaisia valutöitä. Johan Daniel Stenbergin kuoltua vuonna 1880 Hakaniemen konepaja jatkoi hänen leskensä ja lastensa omistuksessa toimintaansa vuoteen 1906 saakka.
thumb|275px|John Stenbergin rakennuksia Hakaniemessä [[Ali Munsterhjelmin maalauksessa 1920-luvulta.]] John Didrik Stenberg luopui jo ennen isänsä kuolemaa Hakaniemen konepajan teknillisen johtajan tehtävistä ja perusti koneiden maahantuontiliikkeen. Vuonna 1882 hän perusti oman konepajan, jossa valmistettiin höyrykoneita, varustimia ja välivaihteita. Stenbergin kuoltua vuonna 1886 konepajasta muodostettiin osakeyhtiö vuonna 1892. Vuonna 1912 konepajalla oli työntekijöitä 200 ja sen valmistusohjelmaan kuuluivat erilaiset moottorit, höyrykattilat ja tavarahissit. Stenberg toimitti höyrykoneita muun muassa meijereille ja sahalaitoksille Suomeen ja Venäjälle. Konepaja aloitti ensimmäisenä Suomessa petrolimoottorien valmistuksen vuonna 1895. Näitä 4–75 hevosvoiman tehoisia moottoreita käytettiin vene- ja paikallismoottoreina, ja suurin osa niitä meni vientiin Venäjälle Venäjän laivaston ollessa merkittävä asiakas. Ensimmäiset moottorit oli varustettu hehkuputkisytytyksellä, eikä niitä valmistettu kuin muutamia kymmeniä. Vuonna 1901 aloitettiin nelitahtisten sähkösytytyksellä varustettujen bensiini- ja petroolimoottorien valmistus ja pari vuotta myöhemmin kaksitehtisten kuulasytytyksellä varustettujen raakaöljymoottorien valmistus. Myöhemmin konepaja keskittyi erilaisten venttiilien, voimansiirtolaitteiden, tasosiivilöiden sekä valutuotteiden valmistukseen.
Yrityksen vuonna 1883 perustettu valimo toimi Hakaniemessä aina vuoteen 1956 saakka, jolloin se siirrettiin Helsingin maalaiskuntaan. Wärtsilä osti Oy John Stenberg Ab:n vuonna 1975 ja sulautti sen itseensä vuonna 1980. Hotelli Hilton Helsinki Strand on entisellä Stenbergin tehtaan tontilla.
Juho Jormakka
Juho Jormakka (15. kesäkuuta 1862 – 6. syyskuuta 1932 Sortavalan maalaiskunta) oli suomalainen talousjohtaja, maanviljelijä ja valtiopäivämies.
Maanviljelijä Juho Jormakka oli Sortavalan maalaiskunnassa laajasti tunnettu kunnallismies ja herastuomari. Hän oli talonpoikaissäädyssä Salmin tuomiokunnan edustaja valtiopäivillä 1905–1906.
TeamDrive
thumb TeamDrive on suomalainen tiedonjakopalvelu, mikä toteutetaan saksalaisen TeamDrive Systems GmbH -yhtiön kehittämällä teknologialla. Monipuolisten ratkaisuvaihtoehtojen ansiosta TeamDrive-palvelu soveltuu niin projektiryhmien, pienten yritysten sekä yhdistysten kuin suurten organisaatioidenkin käyttöön. Palvelun avulla yritys voi tallentaa, jakaa sekä synkronoida yrityksen tärkeät tiedot ja dokumentit turvallisesti kaikkien työntekijöiden ja sidosryhmien välillä. Muita samankaltaisia sovelluksia ovat esim. Dropbox, Windows Live SkyDrive ja Ubuntu One. TeamDrive on saatavissa yleisimmille käyttöjärjestelmille, kuten Microsoft Windows, Mac OS X ja Linux sekä mobiililaitteille iOS ja Android. TeamDrive-palvelua käyttävät mm. lentokonevalmistaja Airbus ja Saksan Punainen Risti.
TeamDrive on toiminnoiltaan ja käyttötarkoitukseltaan hyvin samankaltainen kuin Dropbox. Teknisesti merkittävin ero TeamDriven ja Dropboxin välillä on tietoturva. Kaikki tiedot (myös käyttäjätiedot) ja dokumentit sekä tietoliikenne ovat tietoturvallisesti salattuja (AES-256 salaus). TeamDrive-palvelussa tiedostojen omistus ja käyttöoikeus säilyy kokonaisuudessaan asiakkaalla. Protacon Solutions Oy:lla tai muulla ulkopuolisella toimijalla ei ole juridista oikeutta tai teknistä mahdollisuutta päästä lukemaan tiedostojen sisältöä. TeamDrive muuttaa kaikki tiedostot salattuun muotoon jo ennen niiden siirtämistä TeamDrive-palvelimelle.
Liiketoimintamallit
TeamDrive tarjoaa yrityksille kaksi erilaista ratkaisumallia, TeamDrive Pilvipalveluna ja TeamDrive Paikallisesti.
TeamDrive-palvelua on mahdollista kokeilla ilmaiseksi TeamDrive Free -version avulla. TeamDrive Free -versioon sisältyy 2 Gt levytilaa ja sen voi ottaa käyttöön lataamalla ohjelman TeamDriven-verkkosivuilta.
Screamo
Screamo on emon alalaji, ja on yleisesti nopeampaa, kaoottisempaa ja rajumpaa kuin emo. Ensimmäisiä tunnettuja screamoyhtyeitä olivat esimerkiksi Sleeping Body, Ivich ja Reach Out.